FNB-bestuurder vas vir bedrogFoto ter illustrasie. (Argieffoto) ’n FNB-bestuurder van Ormonde in Johannesburg wat daarvan beskuldig word dat sy haar werkgewer uit R4 miljoen bedrieg het, is Dinsdag deur die Palm Ridge- gespesialiseerde kommersiële misdaadhof op borgtog van R10 000 vrygelaat. Zandile Sibiya (39), ŉ operasionele bestuurder by FNB se Newtown-tak in Johannesburg, het na bewering tussen September 2019 en Augustus 2021 R4 miljoen na haar eie bankrekening oorbetaal. Volgens kapt. Ndivhuwo Mulamu, woordvoerder van die Valke, het sy dit glo gedoen deur buitelandse valuta- betalings bedrieglik te prosesseer. FNB het ŉ forensiese ondersoek gedoen en die saak na die Valke verwys. “’n Deeglike ondersoek is gedoen en ’n lasbrief is vir Sibiya se inhegtenisneming uitgereik. Sy het haarself [Dinsdag] aan die polisie oorgegee en is daarna van bedrog aangekla.” Sibiya het later dieselfde dag in die hof verskyn. Die saak is tot 18 Januarie 2022 uitgestel.